### Beslutningstema

I denne sag skal besluttes, om [adresse] 5-7, Løgumkloster fortsat skal ligge til salg eller udbydes til anden mindstepris.

### Historik

Ejendommen har i 2019 været udbudt offentligt til salg for 2,7 mio. kr. Efter endt udbudsperiode blev det besluttet at tage ejendommen af salgslisten. Forvaltningen fik efterfølgende et bud på ejendommen på 2,0 mio. kr. Buddet blev forkastet med den begrundelse, at buddet var under mindsteprisen, og at ejendommen ikke længere var til salg.

Kommunalbestyrelsen besluttede i februar 2022 at udbyde [adresse], Løgumkloster til salg med projekt til en mindstepris på 2,2 mio. kr. I udbudsperioden var der indkommet et bud, med buddet blev i udbudsperioden trukket tilbage af tilbudsgiver og ejendommen har herefter været til salg til 2,2 mio. kr.

Ejendommen er en tidligere landbrugsejendom opført i 1750 og 1934 til/ombygget i 1999 og 2000. Løgumkloster Kommune købte i 1988 ejendommen for 2,0 mio. kr. Ejendommen består af fire bygninger. Stuehuset er indrettet til kontor med køkken og bad. Staldbygningen er ligeledes indrettet som kontor. Derudover er der en fabrikshal og garage. Det samlede bebyggede areal er på 705 m² og grundarealet er 6.125 m².

Ejendommen er omfattet af fredning af Brede-ådalen, skovbyggelinie og åbeskyttelseslinie. Bygningen ligger i landzone. Ved ændret anvendelse til f.eks. privatbeboelse skal der søges en dispensation for fredning, herudover ny landzonetilladelse eller tillæg til kommuneplan og en ny lokalplan. Ejendommen er idag delvis udlejet til erhverv, fordelt på 3 lejere. Forvaltningen har modtaget opsigelse af lejemålet i værkstedet pr. 1. februar 2022. Værkstedet har været udlejet siden november 2021 og har 6 måneders opsigelse.

### Sagsfremstilling

Kommunalbestyrelsen besluttede den 31. august 2022 at sælge [adresse] til højeste budgiver, som dog havde taget forbehold for finansiering.

Budgiver har efterfølgende annulleret handlen grundet manglende finansiering, som følge af de seneste måneders rentestigninger og kreditforeningens belåningsvurdering.

Budgiver har tilkendegivet fortsat at være interesseret i ejendommen, men kan ud fra nuværende mindstepris ikke opnå finansiering.

Samtidig med annulleringen har nuværende lejer valgt at opsige deres lejemål til udgangen af 2022, hvorefter der fremadrettet alene er ét kontor udlejet i ejendommen.

Efter annullering af handlen er ejendommen taget af salgslisten hos ejendomsmægleren.

Forvaltningen har henvendt sig til ejendomsmæglerne, som tidligere har vurderet ejendommen for at få en ny vurdering, idet udlejning er opsagt, og rentemarkedet har ændret sig markant. Mikkelsens Ejendomskontor og EDC har efter de ændrede forudsætninger vurderet ejendommen til en realistisk mindstepris på henholdsvis 1.800.000 kr. og mellem 1.800.000 - 1.900.000 kr.

Det foreslåes derfor, at mindsteprisen nedsættes til 1.800.000 kr., og ejendommen udbydes offentligt til salg med projekt.

### Økonomi

Et salg vil give en indtægt på 1.800.000 kr., omkostninger til ejendomsmægler mv. anslået til 75.000 kr. ekskl. moms.

Regnskab

|  |  |
| --- | --- |
| Regnskab 2021 | Kr. |
| Husleje indtægt | 268.279 |
| Driftsudgifter | 103.324 |
| I alt årligt indtægt: | 164.955 |

Det forventes, at år 2023 vil give et driftsunderskud på ca. 95.000 - 100.000 kr., såfremt der ikke findes ny lejer.

### Lovgrundlag

Udbudsbekendtgørelsen

### Direktøren for Teknik/Miljø, Service og Beskæftigelse indstiller,

at mindsteprisen nedsættes til 1.800.000 kr.

at [adresse], Løgumkloster udbydes offentlig til salg med projekt i 4 uger, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.

Udvalget erklærede Mark Bach inhabil. Mark Bach deltog ikke i behandlingen af sagen.